rlitschk/wikidir huggingface dataset:
André Armand Kardinal Vingt-Trois (* 7. November 1942 in Paris, Frankriek) is Arzbischop vun Paris. André Vingt-Trois wurr as Kind vun Armand Vingt-Trois un sien Fru Paulette Vuillamy in dat 5. Pariser Arrondissement boren. Nah sien Schooltiet an dat Lycée Henri IV studeer he af 1962 Kathoolsch Theologie un Philosophie an dat Preesterseminar Saint-Sulpice in Issy-les-Moulineaux. Sien Studium muss he dör sien Wehrdeenst, bi de he in de Bundesrepubliek Düütschland statschoneert weer, van 1964 bit 1965 ünnerbreeken. He hett dat Studium mit dat theologisch Lizentiat an dat Institut catholique de Paris afslooten. An' 28. Juni 1969 kreeg he dör François Kardinal Marty dat Sakrament vun de Preesterweehn tospraaken. Ansluutend weer he Kaplan in de Pfarree Sainte-Jeanne de Chantal in dat 16. Pariser Arrondissement. 1974 wurr he to'n Direkter vun dat Seminar Saint-Sulpice nömmt un geev dor todem Ünnerricht in Moraltheologie un Sakramententheologie. Nahdem Jean-Marie Lustiger to'n Pariser Arzbischop nömmt wurr weer, hett de hüm 1981 to'n Generalvikar vun de Arzdiözees nömmt. Paapst Johannes Paul II. hett hüm an' 25. Juni 1988 to'n Titularbischop von Thibilis nömmt un bestell hüm to'n Weehbischop in Paris. De Bischopsweehn kreeg he an' 14. Oktober vun dat sülvig Johr dör Jean-Marie Kardinal Lustiger. Sien Bischopsmotto
Kledaaschmaker is en Beroopsbeteken ut de dorstellen Kunst. De Kledaaschmaker hett de Opgaav tosamen mit den Bühnen- oder Szenenbillner un mit den Speelbaas de Kledaasch uttoklamüstern, de de Schauspelers in en Theater- oder Filmprodukschoon anteihn schüllt. Dat Fack vun de Kledaaschmakeree kann an en poor Kunsthoochscholen studeert warrn. Mitünner warrt de Kledaasch un dat Bühnenbild tohopen vun een Person utklamüstert, wat denn as Utstatten betekent warrt. De Kledaaschmaker hett toeerst veel mit den Speelbaas to doon. De hett mit dat Regeer vun’t Theater en Stück afsproken, dat speelt warrn schall, wat he denn vun’n Inholt her mit den Bühnenbillner, den Kledaaschmaker un den Dramaturg bearbeiten deit. De Keldaaschmaker analyseert den Text un plaant de Kledaasch tomeist in Reakschoon op de Utarbeiten vun dat Bühnenbild un ok dat Maskenbild. In wietere Tosamenarbeit mit den Speelbaas, den Dramaturg und den Bühnenbillner wasst en visuell Kunzept, dat de Afsicht vun de Inszeneren in ehr Wirken ünnerstütten schall. Disse Phaas vun’t Vörbereiten kann mitünner över en Johr vör de Premiere vun dat Stück anfangen. Üm de Figuren to finnen, de dorstellt warrn schüllt, warrt Fotos, Skizzen un Sammlungen anleggt. Dorbi is dat wichtig, dat de Kledaaschmaker de Schauspelers mit jemehr Utstrahlen, Wannelborkeit un körperlich
Bi en Amokloop in München hett de 18 Johre ole Schöler David S. an’n 22. Juli 2016 bi dat „Olympia-Inkoopzentrum“ in den Stadtbezirk Moosach negen Minschen an’e Siet maakt, veer annere hett he mit Schöte verwunnt. Tominnst 31 Lüde hefft sik wat daan bi de Panik, de achternah ok in de Binnenstadt vun München utbraken is. De Polizei weer mit Masse Lüde in Insatz. Bi 2 ½ Stunnn, nadem dat losgahn weer, hett en Polizeitrupp den Mann nich wiet af vun dat Inkoopszentrum drapen un em wat toropen. Dor hett he sik sülms mit siene Wapen dootschaten. Vun um un bi Klock 17:50 af an is in en McDonald’s-Restaurant schaten wurrn. Klock 17.52 sünd de eersten Nootanrope bi de Polizei ingahn. Fiev Lüde, de in dat Restaurant vun Kogeln drapen wurrn weern, sünd sturven. As de Amoklöper dat Restaurant verlaten hett, hett he up’e Straten up Lüde schaten, de dor vorbi gungen. Twee vun jem sünd dor bi umkamen. Denn is he wieter gahn un hett en Minschen vor en „SATURN“-Filiale umbrocht. Achternah is he over de Straten gahn un in dat Inkoopszentrum intreden un hett dor unnen noch en Minschen dootschaten. Nadem he in de Gegend rumlopen weer, versteek
Hamborg hett dree verscheeden Flaggen, de Landsflagg, de Staatsflagg un den Stander. De Landesflagg, de vun de Börger free in Gebrukk ween dröfft, wiest de witt Borg vun dat Wappen vun Hamborg up rooden Grund. De Grundfarven entspreken den Farven vun de Hanse. All in dat Johr 1270 hett dat Stadtrecht vörschreven, dat de Scheep vun de Börger en rooden Flögel (vlugher) führen sullen. Dat is dormit dat öldste bekannte Gesett över dat Führen vun Flaggen up Scheep överhoopt. Bit to dat Stadtrecht vun 1605 wurr dat mehrfack nee bestimmt. Disse Flögel oder latere Wimpel wurr an de Tipp vun de Masten vun en Schipp führt, un later ok deelwies dör Standarten oder Schiller an de Bordwanden mit dat Stadtwappen ergänzt. Sluutend hett man ok dat Wappen sülvst, also de root Borg up witt Schild, up dat root Flaggendook, infügt. In dat 17. Johrhunnert gung de Eenheitlichkeit vun de Flaggenführung verloren un de root Borg wurr up witt Flaggendook oder up en root Dook en witt Borg dorstellt. Dorto keemen verscheeden blau Varianten mit de ünnerscheedlichst Formen vun de Borg. En 1727 vun Senater Herman Langenbeck (1668–1729) verfaat seerechtlich Kommentar to dat Stadtrecht vun 1605 stell tomindst de old Eenheitlichkeit
De Toonhelpsmann (ok Toonassistent, Angler oder – afleidt vun’t engelsche boom operator – Boomman) is en Liddmaat vun en Filmkru. He hett dorför to sorgen, dat de Toonmeester en mööglichst direkt Tonsignal opnehmen kann. Faken warrt dorto en Toonangel bruukt, an dat vörn een Mikrofon anbröcht is. Dat warrt denn so dicht as mööglich an den Mund vun den Schauspeler ran bröcht. Dorbi dröff aver de Toonangel nich in’t Bild vun de Filmopnahm to sehn wesen, un ok nich ehrn Schadden. Ok in Spegels oder Reflekschonen dröff te Toonangel nich to sehn wesen. En staatliche Utbilln gifft dat för den Toonhelpsmann nich. Tomeist stiegt de Lüüd över en Praktikum in den Beroop in oder över Filmen ahn Budget. En poor private Scholen hebbt Kursen un Utbilln to’n Toonhelpsmann, wobi de Inholt vun so en Studium aver tomeist wiet över dat reine Toonangeln rutgahn doot. Toonangeln. Mehr Biller, Videos oder Audiodateien to’t Thema gifft dat bi Wikimedia Commons.
Roderick MacKinnon (* 19. Februar 1956 in Burlington, Massachusetts) is en US-amerikaansch Biochemiker un Mediziner un Perfesser för Molekulare Neurobiologie un Biophysik an de Rockefeller University. Tosommen mit Peter Courtland Agre kreeg he 2003 den Nobelpries för Chemie för sien Verkloren vun den Permeatschonsmechanismus in Kaliumkanälen. Roderick MacKinnon is in Burlington upwussen un schreev sück eerst an de University of Massachusetts in Boston in. Nah een Johr is he aber all an de ansehn Brandeis University wesselt, um sien Studien vörantodrieven. He kreeg dor 1978 en Bachelor in Biochemie, wiels he för sien Afslussarbeit ünner Christopher Miller den Transport vun Kalzium över de Zellmembran ünnersöken dee. An de Brandeis University hett he ok sien tokünftige Ehefru un Arbeitskollegin Alice Lee drapen. Nah sien Abschluss an Brandeis is he in dat Medizinprogramm vun de Tufts University intreeden. 1982 hett he dor sien Utbillen as Dokter afslooten un hett dornah as Internist in dat Beth Israel Hospital in Boston arbeit. Doch mit disse Arbeit kunn he sien Wunschkarriere nich wieder verfolgen un so kehr he 1986 to Christopher Miller nah Brandeis as Post-Doktorand torüch. 1989 wurr he Assistenzperfesser an de Harvard University, wo he de Interaktschonen vun den Kaliumkanal mit en spezifisch
Heinz Reinefarth, eegentlich Heinrich Reinefarth, (* 26. Dezember 1903 in Gnesen, Provinz Posen, Königriek Preußen; † 7. Mai 1979 in Westerland, Sylt) weer en düütsch Jurist, SS-Gruppenführer un Generalleutnant vun de Waffen-SS un Polizei un Kriegsverbreker. In de Nachkriegstiet weer he Börgermeester up Sylt un Landdagsafordneter vun Sleswig-Holsteen. Reinefarth, Söhn vun en Landgerichtsrat, hett 1922 dat Abitur afleggt un wurr 1923 Liddmaat in dat Freikorps Oberland. He hett Rechtswetenschap in Jena studeert un weer, nahdem he sien Doktertitel harr, as Richter tätig. 1932 wurr he Liddmaat vun de NSDAP (Liddmaatnr. 1.268.933) un de SS (SS-Nr. 56.634). Tüschen 1932 un 1939 weer he as Afkaat un Notar tätig. Ut sien 1932 slooten Ehe gungen een Söhn un een Dochter hervör. In' Polenfeldtoog wurr Reinefarth as Feldwebel vun de Reserve to de Wehrmacht intrucken. Wiels den Westfeldtoog gegen Frankriek wurr hüm as Toogführer vun de 14. Kompanie vun dat Infanterie-Regiment 337 dat Ridderkrüüz vun dat Iesern Krüüz verleeht. Midden 1942 wurr he wegen swoor, wiels de Russlandfeldtoog erleeden Verfreesen wehrdeenstuntauglich. He hett de Wehrmacht in' Rang vun en Leutnant vun de Reserve un wurr as Generalinspekteur vun de Verwalten in dat Rieksprotektorat Böhmen un Mähren van Juni 1942 bit Midden 1943 tätig.
De Ehrenoscar (engelsch: Honorary Award, bit 1949 Special Award) is en Sünnerpries in’n Rahmen vun de Oscar-Filmpriesen, de vun’t Board of Governors vun de Academy of Motion Picture Arts and Sciences utgeven warrt. De Priesdrägers warrt op Grundlaag vun dree Saken utwählt: rutragen Levenswark utermatige Bidrääg för’t Wieterentwicklen vun’n Film rutragen Insatz för de Academy De Ehrenoscar kann an enkelte Personen, Organisatschonen as ok an Ünnernehmen utgeven warrn. In de Anfangstiet weer he ok af un to an enkelte Filmen geven. De Ehrenoscar kann de Form vun en Oscar hebben, aver ok in jichtenseen annere Form utgeven warrn, de vun’t Board of Governors festleggt warrt. Dat kann en Medaille wesen, en Ehrenliddmaatschop, en Oorkunn un so wieter. In de jüngsten Johren is de Ehrenoscar tomeist en Oscar-Stuette för’t Levenwark wesen. De Vergaav vun den Ehrenoscar is nich regelmatig. Dat kann in een Johr mehrere Priesdrägers geven, liekers gifft dat ok Johren, in de keen Ehrenoscar utgeven warrt. In de Historie vun’n Oscar weer Bob Hope de spoodriekste Priesdräger – he hett veer Ehrenoscars kregen. De Ehrenpriesen vun de Academy of Motion Picture Arts and Sciences warrt siet 2009 nich mehr in’n Rahmen vun de Oscarvergaav an de Priesdrägers övergeven, man
Emilio Estévez (* 12. Mai 1962 in New York City) is en US-amerikaanschen Schauspeler, de spaansch-irische Öllern hett. Sien Vadder is Martin Sheen. He hett twee Bröder, Charlie Sheen, Ramón Estévez Jr., un en Süster, Renée Estevez de ok all Schauspelers sünd. Emilio Estévez in de Internet Movie Database (engelsch) Normdaten: GND: 11893564X (OGND, AKS) | LCCN: n88601038 | VIAF: 64196155 | Wikipedia-Personensöök
Hermann Bahner (* 6. September 1867 in Kaiserswerth; † 7. Mai 1938 in Langen) weer en düütsch Maler. Hermann Bahner wurr 1867 in Kaiserswerth boren (üüd en Deel vun Düsseldörp). He hett an de Düsseldörper Akademie studeert un is 1901 in dat hüüdig Bundsland Hessen umtrucken. Dor hett he ünner annern in Willingshausen, Bensheim, Oberursel, Schotten un Langen arbeit un leevt. Meestens hett he Landschapsbiller malt mit Personengruppen un Deerten. Siet he nah Hessen översiedelt weer, hett he sück meest up Oortsansichten un Waldansichten spezialiseert. 1904/1905: Wiesbaden, Wanderutstellung vun den Verband der Kunstfreunde am Rhein Langen, Museum Altes Rathaus Langen, Stadtarchiv Berlin, Natschonalgalerie in Berlin Meideborg, Städtische Kunstsammlung Köln, Kunstvereen Düsseldörp, Kunsthall Darmstadt, Hessisch Landesmuseum Speyer, Museum vun de Palz Königsbarg (Kaliningrad), Kunstgalerie Städtischen Galerie Schwalenberg. List vun Maler vun de Düsseldörper Malerschool Ein Bahner für die eigenen vier Wände. op-online, Offenbach-Post, 22. Juni 2010, afropen an’ 29. Mai 2013. Hermann Bahner in den Bildindex Hermann Bahner. Mehr Biller, Videos oder Audiodateien to’t Thema gifft dat bi Wikimedia Commons. Nassauischer Kunstverein Wiesbaden – Ausstellungsarchiv, afropen an’ 29. Mai 2013. [1] up de Websteed vun den Hessischen Museumsverband, afropen an’ 29. Mai 2013. Stadtarchiv erwirbt weitere Bahner-Werke. In: Frankfurter Allgemeine Zeitung
Dorothea Brandt (* 5. März 1984 in Bremervöör) is en düütsche Swemmerin. Se swemmt vör allen de Disziplinen Freestil, Schmetterling un Bost över de Sprintstrecken. Brandt is 1984 in’t Krankenhuus Bremervöör op de Welt kamen un in Hemmoor opwussen. Ehr eersten Swemmvereen weer de SC Hemmoor. In’t Johr 2000 is Brandt na Hamborg tagen un hett dor mit Sandra Völker traineert. 2003 güng se na Berlin un is för de SG Neukölln swummen. Ehr Trainer weer dor Norbert Warnatzsch. Se hett in Berlin 2004 ok ehr Abitur maakt. 2012 is se na de SG Essen wesselt. Brandt weer von 2011 bet 2015 Aktivensprekerin in’n Düütschen Swemm-Verband. Mit de Kortbahnstaffeln över 4x50 Meter Freestil un 4x50 Meter Lagen hett Brandt en Reeg düütsche Rekorde swummen. Se weer Maat von de düütsche Mannschop bi de Olympschen Spelen 2004. Bi de Olympschen Spelen 2008 un 2012 het se de Qualifikatschoon all beid Maal knapp verpasst. För de Olympschen Spelen 2016 is se aver wedder qualifizeert. Blangen dat Swemmen hett se in en dualen Studiengang BWL an de TFH Berlin studeert. För de Olympschen Spelen 2016 in Rio de Janeiro is Brandt för de 50m Freestil qualifizeert. Olympsche Spelen 2004 in Athen Platz 16
Frederic Maurice Desimpelaere (* 28. Mai 1920 in Ledegem; † 30. Januar 2005 in Wevelgem) weer en belgisch Radrennfohrer. Maurice Desimpelaere weer Profi-Radrennfohrer van 1942 bit 1950. 1944 wunn he dat Rennen Paris–Roubaix, in dat Johr dorup keem he up den fievten Platz. 1945 keem he up den tweeten Platz bi de eerst Utdragen vun dat Rennen Omloop Het Volk. 1946 wunn he Dwars dör Flannern un 1947 dat Rennen Gent–Wevelgem, bi dat he dat Johr tovör all Tweet wurrn weer. 1947 belegg he bi den Walloonschen Piel Platz twee. 1949 kemm he bi Mailand–Sanremo as ok bi de Flannern-Rundfohrt jewiels up den negenten Platz. Maurice Desimpelaere in de Datenbank vun Radsportseiten.net Maurice Desimpelaere auf memoire-du-cyclisme.net Video vun Paris-Roubaix 1944 (Henwies in’ Vörspann: „Der Film wurde von den Nazis [...] zensiert.“)
Moor betekent Moor, en Fuchtrebeed, Moor, westafrikaansche Spraak, Moor, Oort in de Gemeen Brüssow in’n Landkreis Uckermark, Brannenborg, Moor, Oort in de Stadt Lenzen in’n Landkreis Prignitz, Brannenborg, Moor, Oort in de Gemeen Damshagen in’n Landkreis Noordwestmekelborg, Mekelborg-Vörpommern, Moor, Oort in de Gemeen Nienkirchen in’n Landkreis Vörpommern-Rügen, Mekelborg-Vörpommern, Moor-Rolofshagen, Oort in de Gemeen Damshagen in’n Landkreis Noordwestmekelborg, Mekelborg-Vörpommern, Moor, Oort in de Gemeen Brooksen-Vilsen in’n Landkreis Deefholt, Neddersassen, Moor, Oort in de Gemeen Neenkarken in’n Landkreis Heidkreis, Neddersassen, Moor, Oort in de Gemeen Noordstrand in’n Landkreis Noordfreesland, Sleswig-Holsteen, Moor, düütschen Naam för Slatina, Okres Strakonice, Tschechien, Moor, Rebeed bi Buxthu, dat fröher eenfach Moor nöömt worrn is, un dat later twüschen verscheden Öörd opdeelt worrn is, so dat dor ünner annern de Öörd Wulmsdörpermoor un Öbergünnermoor bi rutkamen sünd. Moor oder Moór is de Familiennaam von Andy Moor (* 1962), engelschen Gitarrspeler, Andy Moor (* 1980), brietschen Musiker un DJ, Bernhardinus de Moor (1709–1780), nedderlandschen reformeerten Theoloog, Bob de Moor (1925–1992), belgischen Comicteekner, Carel de Moor (1655–1738), nedderlandschen Maler, Carl Vital Moor (1852–1932), Swiezer Politiker, D. Moor (1883–1946), russ’sch-sowjetschen Grafiker, Dieter Moor (* 1958), Swiezer Moderator, Drew Moor (* 1984), US-amerikaanschen Footballspeler, Emánuel Moór (1863–1931), ungaarschen Kumponist, Pianist un Utfinner,
Andy Moor is de Naam von Andy Moor (* 1962), engelschen Gitarrspeler, Andy Moor (* 1980), brietschen Musiker un DJ. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Paul Moor is de Naam von Paul Moor (1899–1977), Swiezer Pädagoog, Paul Moor (1924–2010), düütschen Journalist. Kiek ok bi: Paul Mohr, Paul Moore. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Max Moor is de Naam von Max Moor (1911–1988), Swiezer Botaniker, Max Moor (* 1958), Swiezer Feernsehmoderator. Kiek ok bi: Max Mohr. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Georg Arnould (* 6. Februar 1843 in Hamborg; † 13. August 1913 ok dor) weer en düütsch Marine- un Armeemaler as ok Illustrator. Arnould hett vör 1861 en Studium iin dat Atelier vun Wilhelm Camphausen in Düsseldörp maakt. Ansluutend wurr he in dat Atelier vun Karl Theodor von Piloty in München wieder utbildt. Etwa um 1861 gung Arnould nah Paris. Dor wurr he en Schöler vun Gustave Doré. Nah 1861 sünd ok Reisen dör Afrika un Indien nahtowiesen. Af 1887 weer he denn in Hamborg vör allen as Illustrator för Tietschriften un Firmen tätig. List vun Maler vun de Düsseldörper Malerschool Jennifer Fischer-Falckenberg: Arnould, Georg (Ludwig Wilhelm), in: Bénédicte Savoy un France Nerlich (Hrsg.): Pariser Lehrjahre. Ein Lexikon zur Ausbildung deutscher Maler in der französischen Hauptstadt. Band 2: 1844–1871, Berlin/Boston 2015. ISBN 978-3-11-035006-7 A.-M. Mühlner: Arnould, Georg. In: Allgemeines Künstlerlexikon. Die Bildenden Künstler aller Zeiten und Völker (AKL). Band 5, Saur, München u. a. 1992, ISBN 3-598-22745-0, S. 247 Georg Arnould. Mehr Biller, Videos oder Audiodateien to’t Thema gifft dat bi Wikimedia Commons. Normdaten: LCCN: n2008057233 | VIAF: 36392853 | Wikipedia-Personensöök
Juri Iwanowitsch Malentschenko (russisch:Юрий Иванович Маленченко}}, wetenschaplich Transliteratschoon Jurij Ivanovič Malenčenko}}; * 22. Dezember 1961 in Switlowodsk, Rebeet Kirowohrad, Ukrainische SSR, UdSSR) is en ehmalg russisch Kosmonaut vun ukraiensch Afstammen. He is de eerste Minsch, de in' Weltruum heiraadt hett. Malentschenko gung in Switlowodsk up de Grund- un wiederführen School. Denn hett he in Charkow de Höhgere Militärflegerschool „Sergei Gretsewets“ besöcht, de he 1983 afslooten hett. De nächsten Johren deen he in de sowjeetsch Luftstrietkräften as Pilot un Staffelführer in dat Rebeet Odessa. In' März 1987 wurr Malentschenko in den laat-sowjeetschen Kosmonautenkader utwählt. He truck nah Moskau um un fung in' Dezember in' „Sternenstädtchen“ de Grundutbillen an, de he in' Sömmer 1989 as Testkosmonaut afsluuten dee. Sien eerst floogspezifisches Training hett Malentschenko 1993 antreeden, as he sück för de Rull vun den tweeten Ersatzkommandanten vun Sojus TM-17 vörbereitenn dee. Dorför muss he de Militärakademie för Ingenieure vun de Luftstrietkräfte „Prof. N. J. Schukowski“ besöken, wo he spoodriek to'n Taktischen Offizier schoolt wurr. Af Februar 1994 sluutend wurr Malentschenko de Sojus-TM-19-Mannschap todeelt. De Mission vun de 16. Stammbesatten mit Malentschenko un Mussabajew to de Ruumstatschoon Mir fung 1. Juli 1994 an un düer veer Maand. Anfang September führ Malentschenko de eerste
Dezső Bundzsák (* 3. Mai 1928 in Kiskunhalas; † 1. Oktober 2000 in Budapest) weer en ungaarsch Footballspeler un -trainer. De Störmer, de för Vasas Budapest upleep, hett in de de Johren 1956 bit 1961 all tosommen 25 Lännerspelen för Ungarn maakt un dorbi een Door schaaten. Mit de Natschonalmannschap hett he ok an de Weltmeesterschap 1958 deelnommen. Mit Vasas wunn he 1957, 1961 un 1962 den ungaarschen Meestertitel. Nah sien aktiv Loopbahn weer he as Trainer besünners in Grekenland tätig.
Bjørn (ok Björn, Bjorn) Nielsen (* 4. Oktober 1907; † 21. Mai 1949 in Herning) weer en däänsch Schachmeester. He hett de däänsch Eenzelmeesterschapen in de Johren 1941, 1942, 1944 un 1946 wunnen. 1947 deel he sück den eersten Platz, verlor aber den Steekkamp gegen Jens Enevoldsen mit 0,5:3,5. Ok 1949 deel he sück den eersten Platz. De notwennig Steekkamp gegen Poul Hage funn wegen sien Dood vör de Tiet nich statt. För Däänmark hett he ok an dree Schacholympiaden deelnommen: 1933 an Brett 4 in Folkestone (+4 –2 =7); 1935 an Brett 2 in Warschau (+3 –5 =6); 1936 an Brett 3 bi de inoffiziellen Schacholympiade in München (+10 –2 =3). Mit dit letzt Ergevnis wunn he bi disse Schacholympiade ok de individuelle Goldmedaille. Arpad Földeak: Schacholympiaden, Ten Have Verlag, 1971 Indrag bi chessgames.com (engelsch) Nielsen, Bjørn team chess record at olimpbase.org
En Kelpwoold (Ut de Engelsche Spraak: kelp forest), ok Tangwoold oder Algenwoold nömmt, is en Ökosystem, dat in matige Breden an de Waterkant in de See vörkamen deit. Sien Naam hett he vun den Seetang her, sunnerlich vun en Reeg grote mehrzellige Algen ut de Ordnung vun de Kelpen. Bi de Algen, de in'n Kelpwoold wassen doot, hannelt sik dat meist um brune un Rode Algen. Se sünd dat Tohuse for en unbannige Tahl vun Fisch un Warvellose un speelt ok en grode Rull for allerhand Vagels. Man de Bestand vun de Kelpwolden is hüdigendags in Gefohr. Dat liggt an Deerter, as de Fallhoodjes, de jem freten doot, man ok an Fischeree un dor an, datt dat Water allerwegens up'e Eer warmer warrt, unner annern vunwegen de El Niño-Southern Oscillatschoon. De groten Algen, de in'n Kelpwoold wassen doot, bestaht sunnerlich ut dree Deele: dat krallenhaftige Organ, wo se up'n Grund mit fastsitten doot (Rhizoid), denn de smiedige Stengel (Cauloid), un boven an de Uppersiete de blatthaftige Wedel (Phylloid). Just so, as bi Woolden an Land, weert dor dree Zonen mit billt, wo Deerter in leevt: Boven - to'n Deel sogar an de Bovensiet vun dat Water - billt de Wedels
Dildo betekent Dildo, en Sexspeeltüüch, Dildo, Oort in Neefundland un Labrador, Kanada, Dildo, Oort in’n Tschad, Dildo Island, Eiland von de Florida Keys, Florida, USA. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
En Dildo (wohrschienlich ut de Italieensche Spraak vun diletto „Vergnögen“) is en Sexspeeltüüch un lett in siene klassische Form un Grötte na en stieben Penis. Man in de lesten Johren gifft dat ok Dildos in annere Formen un Farven. Ok nee Materialien weert utprobeert. For Froenslüde gifft dat hüdigendags faken Dildos in bunte Klören un unverwachte Formen, wieldes Mannslüde sik faken an natürliche Phallusformen hoolt. De Dildo warrt bruukt to'n Rinsteken in de Puus oder in dat Morslock. Bi de Masturbatschoon schöllt bi Froenslüde de Klitoris un de G-Punkt targt weern, wieldes dat bi Mannslüde um de Prostata geiht. Bi dat Sexspeel warrt de Dildo ok to'n gegensiedigen Targen vun de Geslechtsdeele bruukt. Gegen den Vibrater over hett de Dildo keen Motor un mutt vun'n Minschen sülms hen un herröögt weern. Al vun de Antike ut dat 6. Johrhunnert v. Chr. her sünd Dildos bekannt. Dormols sünd se olisbos (pl. olisboi) nömmt wurrn. Dat lett so, as wenn düsse antiken Dildos nich bruukt wurrn sünd bi de Masturbatschoon, man ehrder, um den Partner bi dat Ankieken uptoprickeln un to targen (Voyeurismus). Dormols hett dat al tämlich veel Formen geven, unner annern is up en Vasenbild en twillden Dildo mit twee
De Hawaiiaante (Anas wyvilliana) is en Aart ut de Familie vun de Aantenvagels. Dor höört se nu wedder to de Aanten an sik mit to. Se is bloß man up de Inselgrupp vun Hawaii tohuse. Dor warrt se Koloa Maoli nömmt. De Aart is bannig in Gefohr, de Bestand warrt taxeert up 2.200 bit 2.500 Aanten alltohopen. Bi geneetsche Unnersöken is rutkamen, datt düsse Aantenaart en Krüüzung twuschen Laysanaante un Graue Aante ween schall. Düsse beiden Aarden hefft sik wohrschienlich vor um un bi 11.000 Johren krüüzt. An un for sik weer de Hawaiiaante up all Eilannen vun de Inselgrupp tohuse, man bloß nich up Lānaʻi un Kahoʻolawe. Hüdigendags gifft dat bloß noch up Kauaʻi Hawaiiaanten, de vun dor, wo se leevt, ok herstammt. Dor hannelt sik dat um 80 % vun den ganzen Betand vun düsse Aanten bi. De Populatschonen up annere Inseln sünd in Minschenhand uptagen un denn utsett wurrn. Meist hannelt sik dat um ganz lüttje Gruppen. Twuschen 1975 un 1982 sünd 200 Deerter up de Hööftinsel Hawai’i ansiedelt wurrn. Lüttjere Gruppen gifft dat ok up Oʻahu, wo twuschen 1958 un 1982 326 Aanten utsett wurrn sünd, un up Maui, wo 1989 twolf Vagels freelaten wurrn weern.